P6_TA(2006)0321
AIDS, ώρα για δράση!
Ψήφισμα του Ευρωπαϊκού Κοινοβουλίου σχετικά με το HIV/AIDS —Ώρα για δράση
Το Ευρωπαϊκό Κοινοβούλιο,
—έχοντας υπόψη τη συνάντηση υψηλού επιπέδου της Ειδικής Συνόδου της Γενικής Συνέλευσης του ΟΗΕ
(UNGASS) για το HIV/AIDS στις 2Ιουνίου 2006 και την πολιτική δήλωση που εγκρίθηκε κατά τη
συνεδρίαση αυτή,
—έχοντας υπόψη τη Δήλωση Δέσμευσης του ΟΗΕ κατά του ιού του HIV/AIDS, «Παγκόσμια κρίση —παγκόσμια
δράση», την οποία ενέκρινε η Γενική Συνέλευση των Ηνωμένων Εθνών στις 27Ιουνίου 2001, κατά την
26η ειδική σύνοδο της Γενικής Συνέλευσης,
—έχοντας υπόψη το έγγραφο του ΟΗΕ με τίτλο «Πρόληψη της μετάδοσης του AIDS μεταξύ των χρηστών
ναρκωτικών»,
—έχοντας υπόψη την επικείμενη διεθνή διάσκεψη «HIV/AIDS: Ώρα για αποτελέσματα» (HIV/AIDS: Time to
Deliver) που θα διεξαχθεί τον Αύγουστο του 2006 στο Τορόντο,
—έχοντας υπόψη τη δήλωση της Αμπούχα (Νιγηρία), στις 27Απριλίου 2001, για το HIV/AIDS, τη φυματίωση
και άλλες παρεμφερείς λοιμώδεις νόσους, την κοινή θέση των αφρικανικών χωρών στη συνάντηση υψηλού
επιπέδου της UNGASS 2006 και την έκκληση για επίσπευση της δράσης με σκοπό την Καθολική Πρόσβαση
στις Υπηρεσίες προστασίας από το HIV/AIDS, τη φυματίωση και την ελονοσία στην Αφρική που υπογράφηκε
στην Αμπούχα στις 4Μαΐου 2006 από την Αφρικανική Ένωση,
—έχοντας υπόψη την έκθεση του UNAIDS (Κοινό Πρόγραμμα των Η.Ε. για την καταπολέμηση του HIV/AIDS)
για το 2006 σχετικά με την πανδημία του HIV/AIDS,
—έχοντας υπόψη το άρθρο 103, παράγραφος 4,του Κανονισμού του,
A. λαμβάνοντας υπόψη ότι πάνω από 65εκατομμύρια άνθρωποι στον κόσμο έχουν μολυνθεί με τον ιό HIV,
πάνω από 25εκατομμύρια άνθρωποι έχουν πεθάνει, 15 εκατομμύρια παιδιά έχουν μείνει ορφανά λόγω του
AIDS, και ότι, από τα 40εκατομμύρια ανθρώπους που ζουν σήμερα με τον HIV, πάνω από το 95 % ζουν
στον αναπτυσσόμενο κόσμο, ενώ άνω του 70 % εξ αυτών ζει στην υποσαχάρια Αφρική,
Β. λαμβάνοντας υπόψη ότι οι ετεροφυλικές σεξουαλικές σχέσεις χωρίς προφυλάξεις θεωρούνται πλέον ο κυριό-
τερος παράγοντας για την εξάπλωση του AIDS παγκοσμίως και ότι τα μισά από τα νεο-προσβαλλόμενα άτομα
είναι νέοι ηλικίας κάτω των 25ετών,
Γ. λαμβάνοντας υπόψη ότι οι γυναίκες αποτελούν πλέον το ήμισυ του συνόλου των ανθρώπων που ζουν με
AIDS και το 60 % όσων ζουν με AIDS στην Αφρική, ενώ έχουν από 2έως και 4φορές μεγαλύτερες πιθανό-
τητες από τους άνδρες να προσβληθούν από τη νόσο,
Δ. λαμβάνοντας υπόψη ότι γυναίκες και οι νέες κοπέλες, οι νέοι, οι ηλικιωμένοι, οι άνδρες που έχουν σεξουα-
λικές σχέσεις με άνδρες, οι χρήστες ναρκωτικών που χρησιμοποιούν ενέσιμα ή άλλα μέσα, οι προσφέροντες
επαγγελματικά σεξουαλικές υπηρεσίες, τα τρανσεξουαλικά άτομα, οι φυλακισμένοι, οι οικονομικοί μετανάστες,
τα ορφανά, τα άτομα που αντιμετωπίζουν συγκρουσιακές ή μετασυγκρουσιακές καταστάσεις, οι ιθαγενείς
πληθυσμοί, οι πρόσφυγες και οι εκτοπισμένοι στο εσωτερικό μιας χώρας, καθώς και οι εργαζόμενοι πρώτης
βοήθειας που έρχονται σε άμεση επαφή με τον πάσχοντα από HIV/AIDS πληθυσμό, είναι οι πιο ευάλωτες
κατηγορίες έναντι του ιού και των συνεπειών της πανδημικής αυτής νόσου,
Ε. εκτιμώντας ότι ο έμπρακτος σεβασμός των ανθρωπίνων δικαιωμάτων και των θεμελιωδών ελευθεριών για
όλους τους ανθρώπους είναι βασική προϋπόθεση για τη μείωση των κινδύνων του HIV/AIDS,
ΣΤ. έχοντας υπόψη ότι πολλές οργανώσεις που μετείχαν στην συνάντηση υψηλού επιπέδου της UNGASS 2006
για το HIV/AIDS ανέφεραν και κατήγγειλαν δημοσίως ότι τα πολιτικά και οικονομικά συμφέροντα ολίγων
υπερισχύουν έναντι των αναγκών εκατομμυρίων ατόμων στις αναπτυσσόμενες χώρες, με αποτέλεσμα να
προκύψει μια χλιαρή δήλωση χωρίς σαφείς στόχους ή οικονομικές δεσμεύσεις,13.12.2006 C 303 E/871 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
Ζ. λαμβάνοντας υπόψη ότι οι χώρες που πλήττονται περισσότερο από τον HIV και το AIDS δεν θα κατορθώσουν
να επιτύχουν τους Αναπτυξιακούς Στόχους της Χιλιετηρίδας (ΑΣΧ) και θα συνεχίσουν να αποδυναμώνονται,
θέτοντας ενδεχομένως σε κίνδυνο την κοινωνική σταθερότητα,
Η. λαμβάνοντας υπόψη ότι το Παγκόσμιο Ταμείο για την καταπολέμηση του HIV/AIDS, της φυματίωσης και της
ελονοσίας (το«παγκόσμιο ταμείο») που συστάθηκε το 2002, έχει επιδείξει μέχρι στιγμής εντυπωσιακά αποτε-
λέσματα: πάνω από 540 000 άνθρωποι που ζουν με τον HIV έχουν πλέον πρόσβαση στη σωτήρια θεραπεία
κατά του ρετροϊού μέσω προγραμμάτων που χρηματοδοτούνται από το Ταμείο,
Θ. επισημαίνοντας ότι η Διακήρυξη της Ντόχα έθεσε την προστασία της δημόσιας υγείας υπεράνω της προά-
σπισης των ιδιωτικών εμπορικών συμφερόντων και κατοχύρωσε το δικαίωμα των αναπτυσσόμενων χωρών ναχρησιμοποιούν τις ρήτρες διασφάλισης της συμφωνίας TRIPS, όπως είναι οι υποχρεωτικές άδειες εκμετάλ-
λευσης, για τις περιπτώσεις που πρέπει να υπερπηδηθούν τα περιοριστικά αποτελέσματα των ευρεσιτεχνιών με
σκοπό την προστασία της δημόσιας υγείας και την πρόσβαση όλων στην ιατρική περίθαλψη,
Ι. έχοντας υπόψη ότι το ισχύον σήμερα σύστημα καθορισμού των τιμών, που βασίζεται στην εθελούσια παροχή
εκπτώσεων εκ μέρους των εταιρειών για διάφορα φάρμακα προς τις αναπτυσσόμενες χώρες, δεν εξασφαλίζει
την προσιτή τιμή των φαρμάκων, εφόσον ορισμένα φάρμακα που προέρχονται από μία μόνο πηγή είναι υπερ-
βολικά ακριβά ακόμη και με την έκπτωση, ορισμένες εκπτώσεις δεν μπορούν να ισχύσουν επειδή οι κατα-
σκευαστές δεν είναι καταχωρημένοι ή δεν εμπορεύονται τα φάρμακά τους σε ορισμένες χώρες, είτε ακόμη
ορισμένες εταιρείες δεν προσφέρουν καθόλου εκπτώσεις σε χώρες μεσαίου κατά κεφαλήν εισοδήματος,
1. χαιρετίζει τη δέσμευση υπέρ της μαζικής κλιμάκωσης των προσπαθειών με σκοπό την πρόληψη, θεραπεία και
περίθαλψη από τον HIV, ώστε να επιτευχθεί, σε όσο το δυνατόν μεγαλύτερο βαθμό, ο στόχος της καθολικής
πρόσβασης σε θεραπεία για όλους όσους τη χρειάζονται έως το 2010, ο οποίος ορίστηκε κατά την συνάντηση της
ομάδας κρατών G8το2005 και κατά την παγκόσμια διάσκεψη κορυφής των Ηνωμένων Εθνών τον Σεπτέμβριο
του2005, και ο οποίος επιβεβαιώθηκε κατά τη συνάντηση υψηλού επιπέδου για τον HIV/AIDS το2006·
2. χαιρετίζει τη δήλωση της UNGASS της2ας Ιουνίου 2006, ιδίως τις αναφορές της στην προώθηση της
πρόσβασης όλων στα φάρμακα, η οποία περιλαμβάνει την παραγωγή γενόσημων αντιρετροϊκών φαρμάκων και
άλλων σημαντικών φαρμάκων για λοιμώξεις που σχετίζονται με το AIDS·
3. εκφράζει ωστόσο τη λύπη του για το γεγονός ότι η δήλωση δεν περιέχει συγκεκριμένους στόχους ή χρονοδια-
γράμματα για τη θεραπεία, τους πόρους και την πρόληψη και δεν προβλέπει βιώσιμο σχέδιο δράσης για την
επιδίωξη του στόχου της καθολικής πρόσβασης στα προγράμματα όλων των προσβληθέντων από τον ιό HIV μέχρι
το2010·
4. καλεί τη διεθνή κοινότητα να εκπληρώσει τις υποσχέσεις της που έδωσε κατά τη διάσκεψη του Τορόντο τον
Αύγουστο, την δε Επιτροπή και τα κράτη μέλη να εξασφαλίσουν ότι οι δαπάνες για την υγεία στις αναπτυσσόμενες
χώρες θα φτάσουν σε επίπεδα αντίστοιχα των πολιτικών δεσμεύσεων που έχουν αναληφθεί·
5. εκφράζει τη βαθειά του ανησυχία για το γεγονός ότι το ήμισυ όλων των νέων μολύνσεων από HIV αφορά
παιδιά και νέους·
6. εκφράζει την απογοήτευσή του διότι, αν και μεγάλος αριθμός μολύνσεων οφείλεται αποδεδειγμένα στην
πολλαπλή χρήση συριγγών από ναρκομανείς, σε πολλές χώρες, μεταξύ των οποίων και κράτη μέλη, εξακολουθούν
να μην εφαρμόζονται αποτελεσματικά προγράμματα διανομής καθαρών συριγγών σε ναρκομανείς·
7. ζητεί να ληφθούν μέτρα για τη μείωση των περιπτώσεων τραυματισμών μεταξύ των εργαζομένων στον χώρο
της περίθαλψης από σύριγγες και αιχμηρά ιατρικά αντικείμενα·
8. υπογραμμίζει ότι, για να αντιμετωπιστεί αποτελεσματικά και να αντιστραφεί η διάδοση του HIV/AIDS, είναι
σημαντικό τα μέτρα να επικεντρωθούν σε ιδιαίτερα ευάλωτες ομάδες·
9. παραμένει εξαιρετικά ανήσυχο για τη συνολική εξάπλωση της πανδημίας και την αύξησή της μεταξύ των
γυναικών, καθώς οι γυναίκες αποτελούν πλέον το 50 % των ανθρώπων που ζουν με τον HIV ανά τον κόσμο και το
60 % όσων ζουν με τον HIV στην Αφρική·
10. υπογραμμίζει ότι τα σεξουαλικά και αναπαραγωγικά δικαιώματα είναι πολύ σημαντικά για την καταπολέ-
μηση του HIV/AIDS και καλεί την Επιτροπή και τις χώρες εταίρους να θέσουν ως προτεραιότητα τη χάραξη
γενικών στρατηγικών πρόληψης στο πλαίσιο των εγγράφων στρατηγικής ανά χώρα, συμπεριλαμβανομένων
προγραμμάτων για την προώθηση της χρήσης προφυλακτικών και για την εκπαίδευση των νέων όσον αφορά τον
HIV/AIDS·13.12.2006 C 303 E/872 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
11. επικρίνει την αποτυχία της Επιτροπής στο παρελθόν να δαπανήσει αναπτυξιακούς πόρους στον τομέα της
ιατρικής περίθαλψης· υπογραμμίζει, για παράδειγμα, ότι το 2003 μόνο το 5,2 % του Ευρωπαϊκού Ταμείου
Ανάπτυξης διατέθηκε για την υγεία και μόνο το 4 %το2002· εκφράζει κατά συνέπεια τη δυσαρέσκειά του για το
γεγονός ότι η Επιτροπή προτίθεται να εισηγηθεί να διατεθεί μόνο το 6 %της αναπτυξιακής βοήθειας από το νέο
μηχανισμό της αναπτυξιακής συνεργασίας για τα ζητήματα της ανθρωπιστικής και κοινωνικής ανάπτυξης, που θα
καλύπτουν μάλιστα όχι μόνο την ιατρική περίθαλψη, τονHIV/AIDS, τη σεξουαλική και αναπαραγωγική υγεία,
αλλά και όλα τα λοιπά κοινωνικά αναπτυξιακά ζητήματα, συμπεριλαμβανομένων των παιδιών, της παιδείας και των
προγραμμάτων για την ισότητα των φύλων·
12. καλεί την Επιτροπή να διπλασιάσει τον προϋπολογισμό της για την ιατρική περίθαλψη στις αναπτυσσόμενες
χώρες στο πλαίσιο του νέου μηχανισμού αναπτυξιακής συνεργασίας και να θέσει ως στόχο, το50 % τουλάχιστον
των συνολικών πιστώσεων της επίσημης αναπτυξιακής βοήθειας να διατίθενται για την επίτευξη των Αναπτυξιακών
Στόχων της Χιλιετηρίδας·
13. τονίζει ότι η Επιτροπή αποτελεί έναν από τους κυριότερους χορηγούς του Παγκόσμιου Ταμείου, συνεισφέ-
ροντας συνολικά με 522 εκατομμύρια ευρώ για την περίοδο 2002-2006· καλεί την Επιτροπή να εξετάσει το ενδε-
χόμενο αύξησης της εισφοράς της στο Ταμείο·
14. αναγνωρίζει τη σημασία του συντονισμού σε εθνικό επίπεδο και καλεί τις αναπτυσσόμενες χώρες να διοχε-
τεύσουν κατά προτεραιότητα τις δαπάνες τους στον τομέα της υγείας γενικότερα και στην καταπολέμηση τουAIDS ειδικότερα, καλεί δε την Επιτροπή να στηρίξει τις δεσμεύσεις που ανέβαλαν οι αναπτυσσόμενες χώρες,
σύμφωνα με τη δέσμευση της Αμπούχα, ότι θα δαπανήσουν τουλάχιστον το 15 % του γενικού προϋπολογισμού
τους για την υγεία, καθώς επίσης να δώσει κίνητρα στις χώρες εταίρους, ώστε να ενθαρρυνθεί η παροχή προτεραιό-
τητας στην υγεία, ως βασικό τομέα, στο πλαίσιο των εθνικών εγγράφων στρατηγικής·
15. καλεί την Επιτροπή, σε εύθετο χρονικό διάστημα και βάσει αυστηρών προϋποθέσεων, να επιτρέψει μεγάλες
αυξήσεις της τομεακής δημοσιονομικής στήριξης προς τους τομείς της υγείας, ιδίως για τη συγκράτηση σημα-
ντικών στελεχών του τομέα της υγείας στις αναπτυσσόμενες χώρες και ζητεί την επιτάχυνση της πρόσληψης καικατάρτισης εργαζομένων σε όλες τις βαθμίδες της υγείας·
16. παροτρύνει την προαγωγή, σε διεθνές, περιφερειακό, εθνικό και τοπικό επίπεδο, της πρόσβασης στην κατάρ-
τιση για το HIV/AIDS, στην πληροφόρηση, στην εθελοντική παροχή συμβουλών, στην διενέργεια ιατρικών ελέγχων
και σε συναφείς υπηρεσίες, σε συνθήκες πλήρους εμπιστευτικότητας και με την ενημερωμένη συγκατάθεση του
ενδιαφερομένου, στο πλαίσιο ενός κοινωνικού και νομικού περιβάλλοντος που λειτουργεί υποστηρικτικά και με
ασφάλεια για την εθελούσια αποκάλυψη της προσωπικής κατάστασης όσον αφορά το HIV·
17. αναγνωρίζει τη σημασία της δράσης σε τοπικό επίπεδο και του γεγονότος ότι η ανταπόκριση στον τομέα της
πρόληψης, της θεραπείας και της περίθαλψης απαιτεί τη συμμετοχή των τοπικών κοινοτήτων·
18. επισημαίνει ότι την 1η Ιανουαρίου 2005 άρχισε η εφαρμογή της συμφωνίας TRIPS της Παγκόσμιας
Οργάνωσης Εμπορίου στην Ινδία, η οποία υποχρεώνει τη χώρα αυτή να αναγνωρίσει εμπορικές ευρεσιτεχνίες για τα
φάρμακα· επισημαίνει με ανησυχία ότι τα νεότερα φάρμακα, και ιδίως οι πιο ακριβές θεραπείες δεύτερης φάσης,
δεν πρέπει να παράγονται μόνο από κατόχους ευρεσιτεχνιών, διότι αυτό θα μπορούσε να έχει ως αποτέλεσμα τον
καθορισμό μονοπωλιακών τιμών απλησίαστων για τις αναπτυσσόμενες χώρες·
19. επικρίνει τις διμερείς και περιφερειακές εμπορικές συμφωνίες που περιορίζουν, εάν δεν καταργούν τις ρήτρες
διασφάλισης που καθιέρωσε η Διακήρυξη της Ντόχα· τονίζει την ανάγκη να διασφαλισθεί η υπεροχή της υγείας
έναντι των εμπορικών συμφερόντων· επισημαίνει την ευθύνη των χωρών εκείνων, ιδίως των Ηνωμένων Πολιτειών, οι
οποίες ασκούν πίεση στις αναπτυσσόμενες χώρες να υπογράφουν τέτοιες συμφωνίες ελεύθερου εμπορίου·
20. καλεί την Επιτροπή και τα κράτη μέλη να εργασθούν με το UNAIDS στηρίζοντας το ρόλο του να προωθήσει
και να υποστηρίξει τις εθνικές προσπάθειες για οργάνωση επί τόπου συνολικών, διαφανών διαδικασιών και τους
φιλόδοξους εθνικούς στόχους για πρόληψη, θεραπεία, περίθαλψη και στήριξη·
21. ζητεί όπως, το2008 και2011, διεξαχθούν ολοκληρωμένες αξιολογήσεις της προόδου που θα έχει επιτευ-
χθεί κατά την εφαρμογή της Δήλωσης Δέσμευσης κατά του ιού του HIV/AIDS στο πλαίσιο των ετήσιων αξιολογή-
σεων της Γενικής Συνέλευσης των Ηνωμένων Εθνών·
22. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερ-
νήσεις των κρατών μελών, στον Γενικό Γραμματέα του ΟΗΕ, στοUNAIDS και στην Παγκόσμια Οργάνωση Υγείας.13.12.2006 C 303 E/873 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL